<classify> NYUKI walioweka makazi kwenye zahanati ya Iyumbu Manispaa ya Dodoma, wanadaiwa kuwa kikwazo kwa wananchi kufi ka kituoni hapo kupata huduma za afya. Hayo yalibainika juzi wakati wa ziara ya Mkuu wa wilaya ya Dodoma Mjini, Patrobas Katambi wakati akiwa kwenye ziara ya kutembelea miradi mbalimbali katika kata ya Iyumbu, ambapo pia alisikiliza kero za wananchi kwenye mkutano wa hadhara.Akiwa ndani ya zahanati hiyo, alishuhudia baadhi ya watu waliokuwa kwenye msafara huo wakishambuliwa na nyuki huku wengine wakikimbia ili kujiokoa. Akizungumza kwenye mkutano wa hadhara, mmoja wa wananchi Robert Samweli alisema wamekuwa wakipata huduma huku wakingatwa na nyuki. Tunaenda hospitali kupata huduma tunarudi na manundu ya kungatwa na nyuki,alisema. Alihoji ni lini watasaidiwa kuondoa nyuki hao katika zahanati hiyo maana wametoa taarifa kipindi kirefu bila kutafutiwa ufumbuzi.Alisema zahanati hiyo haina dawa wala vifaa tiba, na kuiomba serikali kupitia mkuu huyo wa wilaya kuwasaidia ili waweze kunufaika na uwepo wa zahanati hiyo. Baada ya kuibuka kwa swali hilo, mkuu wa wilaya alimtaka mtaalamu kujibu ambapo Ofisa Mazingira wa Jiji la Dodoma, Ally Mfinanga alisema kwa utaratibu ili nyuki hao waweze kuondolewa inatakiwa kugharamiwa Sh 200,000. Jibu hilo lilimuinua mkuu wa wilaya ambapo alitoa agizo kwa jiji kuondoa nyuki hao mara moja kwa gharama zao ili wananchi waweze kuendelea kupata huduma hiyo muhimu na si kuwapa gharama wananchi wakati kituo hicho ni kidogo na hakina fedha.Kama mtashindwa kutekeleza agizo la kuondoa nyuki hao, nijulisheni mimi nitavaa vifaa maalum na nitaondoa nyuki hao na vikikosekana nitatumia njia nyingine ya moto hata moto wa jiko la gesi, lakini siwezi kukubali kuona wananchi wakiendelea kuteseka na kusababisha uwepo wa zahanati hiyo kutokuwa na tija..., ...Niko tayari kusitisha ziara yangu nifanye hiyo kazi, sasa nawaelekeza mpaka kufikia mwisho wa ziara yangu ya leo janakatika kata ya Dodoma Makulu muwe mmeshaondoa nyuki hao,alisema.Wakati mkuu wa wilaya akitoa maelekezo hayo, Ofisa nyuki wa jiji hakuweza kufika eneo la tukio mpaka mwisho wa ziara hiyo licha ya kupigiwa simu na kupewa maelekezo hayo. Akijibu hoja ya zahanati hiyo kukosa dawa na vifaa tiba, Kaimu Mganga mkuu wa Hospitali ya Rufaa jiji la Dodoma, Mursal Mfaume, alisema kituo hicho walikirithi kutoka kwenye Shirika lisilo la Serikali na kwamba kwa sasa haikua kwenye bajeti na inapata dawa kutoka kwenye stoo ya dawa.  <topic>: kitaifa 